જિલ્લા વિકાસ અધિકારી શ્રી સ્તુતિ ચારણે જણાવ્યું હતું કે, બાળકોના પોષણ સાથે સંકળાયેલ તમામ વિભાગોને સાંકળી લઇ જન આંદોલનની શરૂઆત કરવામાં આવી છે. જેમાં સાબરકાંઠા જિલ્લામાં કુપોષિત બાળકોમાં ધટાડો થાય અને તેમની રોગ પ્રતિકારક શક્તિ વધે તે માટે પોષણ સેમિનાર, યુવા શક્તિ રેલી, મમતા દિવસ, બાળતુલા દિવસ, આંગણવાડી કેન્દ્રોમાં સ્વચ્છતા અભિયાન, પ્રભાત ફેરી, આરોગ્ય તપાસ, અન્ન પ્રાશન અને લોક જાગૃતિ કાર્યક્રમો યોજાશે. મહિલા અને બાળ વિકાસ વિભાગના ઉપક્રમે બાળ વિકાસલક્ષી વિવિધ ઉત્કર્ષ યોજનાઓનું અમલીકરણ કરવા માટે સહિયારા પ્રયાસો હાથ ધરવામાં આવશે એમ ઉમેર્યુ હતું.